Lisa 1 Tehniline kirjeldus
1. Hankelepingu ese: Lehekottide jagamine, kogumine, vedu ja tühjendamine Võru linnas.
2. Teenuse osutamise perioodil: 01.10.2026 – 30.11.2026
3. Teenuse osutamiseks on vajalik jäätmete (puulehtede) veoks loa/registreeringu taotlemine KOTKAS keskkonnas.
4. Teenuse kirjeldus:
4.1 Lehekottide jagamine alates 01.10 – 30.10.2026 teenuse soovijatele, veoringi nimekirja koostamine. Pakkujale antakse üle lehekotid, pakkuja korraldab lehekottide laiali jagamise. Pakkuja peab lehekottide jagamise korraldama Võru linnas linnaelanikule kergesti juurdepääsetavas kohas ja kotisaajad registreerima.
4.2 Võru linna territooriumilt nimekirja alusel lehekottide kogumine ja vedu Võru linna kompostimisplatsile.
4.3 Leheveoring toimub eeldatavalt perioodil 01.11 – 15.11.2026. Pakkuja peab olema valmis, juhul kui ilmastikuolud (lumi, torm, jms) takistavad vedu ettenähtud perioodidel, lõpetama kõik veod hiljemalt 30.11.2026.
4.4 Jagatavad bigbagidel on sangad nii üleval kui all, lehekoti mahutavus on 1 m³. Ära veetavate kottide kogus on 500-600 tk vahel, täpne kogus selgub teenuse osutamise käigus.
4.5 Veoringide lõppedes tagastab teenuse pakkuja puhtad ja kuivad ning kokku pakitud tühjendatud kotid hoiukohta aadressile Jüri 54, Võru linn.
4.6 Teenusepakkujal on kohustus kontrollida enne koti kinnistult võtmist visuaalselt koti sisu ja kui kotis on näha praht, mis ei ole puulehed, fikseerida fotoga olukord ja jätta teenus selle koti osas osutamata.
4.7 Kompostimisplats asub Kose tee 2 kinnistu tagaosas (Võru linnakalmistu taga). Platsil tuleb kotid tühjendada selleks ettenähtud kohta – kompostimisauna.
4.8 Kõik teenuse osutamise käigus tehtavad muutused lepitakse eelnevalt e-kirja teel kokku linna kontaktisikuga.
5. Hankijal on õigus loobuda pakutavast teenusest rahaliste võimaluste puudumisel.

